โรงเรียนวัดบางหญ้าแพรก

โรงเรียนวัดบางหญ้าแพรก (สมุทรปราการ) (Bangyapeark School) ตั้งอยู่หมู่ที่ 16 ต.บางหญ้าแพรก อ.พระประแดง จ.สมุทรปราการ เปิดทำการสอนตั้งแต่ชั้นประถมศึกษาปีที่ 1-6

**ประวัติโรงเรียน**
โรงเรียนวัดบางหญ้าแพรกก่อตั้งขึ้นเมื่อวันที่ วันเสาร์ ที่ 7 ตุลาคม พ.ศ. 2476 ตั้งอยู่หมู่ที่ 16 ตำบล บางหญ้าแพรก อำเภอ พระประแดง จังหวัดสมุทรปราการ มีเนื้อที่ทั้งสิ้น 4 ไร่ 3 งาน 13 ตารางวา ทั้งนี้เป็นที่ดินโดยวัดบางหญ้าแพรก เปิดทำการเรียนการสอนครั้งแรกใช้ศาลาการเปรียญเป็นสถานที่เรียน โดยทำการสอนตั้งแต่ชั้นประถมศึกษาปีที่ 1 - 4 โดยมีนายเหลือ นนทวาทิตย์ เป็นครูใหญ่คนแรก  และในปี พ.ศ. 2511 ได้เปิดทำการสอนชั้นประถมศึกษาปี่ที่ 5-6

**เกี่ยวกับโรงเรียน**
ปัจจุบัน โรงเรียนวัดบางหญ้าแพรกเปิดทำการสอนตั้งแต่ชั้นอนุบาล 1 - ชั้นประถมศึกษาปีที่ 6 มีข้าราชการครู 26 คน ครูอัตราจ้าง 5 คน นักการภารโรง 1 คน มีนักเรียนทั้งสิ้น 667 คน ผู้ปกครองส่วนใหญ่มีรายได้จากการประกอบอาชีพรับจ้าง ในบริษัท โรงงานอุตสาหกรรม และงานธุรกิจอิสระ สภาพการคมนาคมใช้ถนนเทศบาลสำโรงใต้ 21 ซึ่งเชื่อมต่อจากถนนปู่เจ้าสมิงพราย และ สะพานภูมิพล 2 เชื่อมระหว่างตำบลทรงคนองกับตำบลบางหญ้าแพรก อำเภอพระประแดง จังหวัดสมุทรปราการ- อักษรย่อของโรงเรียน บ.พ.- สีประจำโรงเรียน น้ำตาล-เหลือง- พุทธพจน์ประจำโรงเรียน “สิกขากาโม ภวํ โหติ” ซึ่งแปลว่า “ผู้ใฝ่ในการศึกษาเป็นผู้เจริญ” - คำขวัญประจำโรงเรียน ”เพียรศึกษา มารยาทดี มีวินัย”- ปรัชญาโรงเรียน ”โรงเรียนทันสมัย สร้างวิสัยทัศน์ครู มุ่งสู่มาตรฐาน ประสานความร่วมมือ”
ปัจจุบันมีครู 30 คน อัตราจ้าง 3 คน

**หลักสูตรการศึกษา**
โรงเรียนวัดบางหญ้าแพรกเปิดทำการสอนในระดับชั้นประถมศึกษาปีที่ 1-6 ตามหลักสูตรแกนกลางการศึกษาขั้นพื้นฐานพุทธศักราช 2551 โรงเรียนวัดบางหญ้าแพรกเป็นโรงเรียนรัฐบาล กระทรวงศึกษาธิการ และสำนักงานคณะกรรมการการศึกษาขั้นพื้นฐาน สมุทรปราการ
เปิดทำการสอนตามรายวิชาดังนี้- รายวิชาภาษาไทย (ท11101 - ท16101) วิชาพื้นฐานทั้งสิ้น- รายวิชาคณิตศาสตร์ (ค11101 - ค16101) วิชาพื้นฐานทั้งสิ้น- รายวิชาวิทยาศาสตร์ (ว11101 - ว16101) วิชาพื้นฐานทั้งสิ้น- รายวิชาภาษาต่างประเทศ (ภาษาอังกฤษ) (อ11101 - อ16101) วิชาพื้นฐานทั้งสิ้น- รายวิชาสังคมศึกษา,ศาสนา,และวัฒนธรรม (ส11101 - ส16101) วิชาพื้นฐานทั้งสิ้น- รายวิชาสุขศึกษา และพลศึกษา (พ11101 - พ16201) วิชาพื้นฐานทั้งสิ้น- รายวิชาศิลปะ (ศ11101 - ศ16201) วิชาพื้นฐานทั้งสิ้น- รายวิชาการงานอาชีพฯ (ง11101 - ง16101) วิชาพื้นฐานทั้งสิ้น
กิจกรรมพัฒนาผู้เรียน- กิจกรรมสังคมและสาธารณประโยชน์- กิจกรรมชุมนุม- กิจกรรมการแนะแนว
กิจกรรมสำหรับผู้เรียน- กิจกรรมสานฝันเพื่อการศึกษา จัดขึ้นเพื่อให้นักเรียนแสดงความสามารถทางด้านดนตรี และส่งเสริมศักยภาพผู้เรียนให้มีความกล้าแสดงออก- กิจกรรมตลาดนัดวิชาการ จัดขึ้นเพื่อให้นักเรียนได้เรียนรู้วิชาการนอกห้องเรียน- เทศกาลต่าง ๆ เช่น งานวัดส่งท้ายปีเก่า-ต้อนรับปีใหม่, วันเด็กแห่งชาติ, วันไหว้ครู, วันสุนทรภู่, วันคริสต์มาส เป็นต้น

**สภาพแแวดล้อม**
โรงเรียนวัดบางหญ้าแพรก ประกอบด้วย - อาคารเรียน 3 อาคารเรียน  ประกอบด้วย 
** อาคารที่ 1 แบบมาตรฐาน 2 ชั้น เปิดสอนระดับประถมศึกษาปีที่ 1 และห้องเรียนวิชา ดนตรี แนะแนว นาฏศิลป์ ศิลปะ ห้องพยาบาล และห้องการงานอาชีพ
** อาคารที่ 2 แบบมาตรฐาน 4 ชั้น เปิดสอนระดับประถมศึกษาปี่ที่ 2, 3, 4 และห้องเรียนวิชาภาษาต่างประเทศระดับต้น ศิลปะ 2 การงานอาชีพ 2 และหอประชุมรุ่งโรจน์เทศมนตรี แผนกธุรการ แผนกงานบริหารงบประมาณ และแผนกวิชาการ
** อาคารที่ 3 (อาคารเฉลิมพระเกียรติ) แบบมาตรฐาน 4 ชั้น เปิดสอนระดับประถมศึกษาปีที่ 5, 6 และห้องเรียนวิชาคอมพิวเตอร์ 1 คอมพิวเตอร์ 2 ห้องสมุด แนะแนว พระพุทธศาสนา ห้องปฏิบัติการภาษาต่างประเทศ ห้องปฏิบัติการภาษาไทย ห้องปฏิบัติการทางวิทยาศาสตร์ ห้องนาฏศิลป์ 2 และหอประชุมขนาดใหญ่ "เฉลิมพระเกียรติ"- โรงอาหาร 1 หน่วย- หอประชุม 2 หน่วย โดยประกอบด้วย หอประชุมขนาดเล็ก "รุ่งโรจน์เทศมนตรี" และหอประชุมขนาดใหญ่ "เฉลิมพระเกียรติ" - สนาม 3 หน่วย โดยประกอบด้วย สนามแข่งขันฟุตบอล, ฟุตซอล 1 สนาม สนามแชร์บอล 1 สนาม สนามเปตอง 1 สนาม- ห้องสุขา โดยประกอบด้วย ห้องสุขารวม สำหรับระดับประถมศึกษาปีที่ 1, 2, 3, 4 จำนวน 1 อาคาร 12 ห้อง และระดับประถมศึกษาปีที่ 5, 6 (ชาย) จำนวน 1 อาคาร 4 ห้อง และระดับประถมศึกษาปีที่ 5, 6 (หญิง) ใช้ห้องสุขาอาคาร 3 จำนวน 6 ห้อง- สวนหย่อม โดยประกอบด้วย 3 แห่ง ส่วนที่ 1 บริเวณด้านหน้าอาคาร 3 ตามแนวอาคาร ส่วนที่ 2 บริเวณทางเข้าโรงเรียน ด้านตรงข้ามหอพระ และป้ายนิเทศ ส่วนที่ 3 บริเวณด้านข้างอาคาร 3 ด้านหน้าห้องสุขาชาย- จุดจอดรถรองรับรถยนต์ ประมาณ 20-50 คัน รถจักรยานยนต์ ประมาณ 100-150 คัน

**โครงการในอนาคต**
 ทางโรงเรียนมีโครงการจัดสร้างหอประชุมขนาดใหญ่  1 หน่วย ขนาด 2 ชั้น พร้อมที่จอดรถ

**การเดินทาง**
เส้นทางสู่โรงเรียนวัดบางหญ้าแพรก มี 2 เส้นทาง คือ- เส้นทางจากถนนปู่เจ้าสมิงพราย เข้าสู่ซอยเทศบาลบางหญ้าแพรก 21- เส้นทางจากสะพานภูมิพล 2

**อ้างอิง**

**แหล่งข้อมูลอื่น**
  เว็บไซต์หลักของโรงเรียน date=2010-07-07 -  เว็บไซต์ส่วนขยาย date=2016-03-06 -  เฟรตบุ๊คโรงเรียน
หมวดหมู่:โรงเรียนในอำเภอพระประแดง
หมวดหมู่:โรงเรียนที่ก่อตั้งในปี พ.ศ. 2476
หมวดหมู่:โรงเรียนสังกัดสำนักงานเขตพื้นที่การศึกษาประถมศึกษา
บางหญ้าแพรก